Grēta Garbo

Grēta Garbo (, dzimusi  Stokholmā, mirusi  Ņujorkā) bija zviedru kinoaktrise, pamatā pazīstama ar galvenajām lomām Holivudā 30. gadu lielbudžeta vēsturiskajās filmās un drāmās. Trīs reizes nominēta Amerikas Kinoakadēmijas balvai kategorijā "Labākā aktrise galvenajā lomā" par lomām filmās Romance (1930) / Anna Christie (1930), Camille (1936) un Ninotchka (1939). Saņēmusi Kinoakadēmijas goda balvu (1954).

1999. gadā Amerikas Kinoinstitūts Grētu Garbo ierindoja dižāko Amerikas ekrāna leģendu saraksta "Visu laiku izcilākā sieviešu kārtas zvaigzne" 5. vietā.

Kinokarjera 
Pirmās kino lomas Zviedrijā un Vācijā vēl 20. gadu pirmajā pusē, tomēr veiksmīgu starptautisko kinokarjeru uzsāk 1925. gadā, pārceļoties uz Holivudu, kur kļūst par kinostudijas MGM lielāko zvaigzni. Starp pazīstamākajiem aktierdarbiem ir lomas filmās "Karaliene Kristīne", "Anna Kareņina", "Mata Hari", Grand Hotel, "Ņinočka". Pēdējā loma 1941. gadā režisora Džordža Kjūkora komēdijā "Sieviete ar divām sejām".

20. gadu beigās un 30. gados bijusi viena no populārākajām kinoaktrisēm neatkarīgajā Latvijā.

Pazīstamākās filmas 
 "Miesa un velns" (Flesh and the Devil, 1926, režisors Klarenss Brauns)
 "Anna Kristija" (Anna Christie, 1930, režisors Klarenss Brauns)
 Grand Hotel (1932, režisors Edmunds Goldings)
 "Karaliene Kristīne" (Queen Christina, 1933, režisors Rūbens Mamuljans)
 "Anna Kareņina" (Anna Karenina, 1935, režisors Klarenss Brauns)
 "Kamēliju dāma" (Camille, 1936, režisors Džordžs Kjūkors)
 "Ņinočka" (Ninotchka, 1939, režisors Ernsts Lubičs)
 "Sieviete ar divām sejām" (Two-Faced Woman, 1941, režisors Džordžs Kjūkors)

Atsauces

Ārējās saites 

 Oficiālā mājaslapa 

 TCM Tērnera Klasiskās filmas 

1905. gadā dzimušie
1990. gadā mirušie
Amerikāņu kinoaktrises
Zviedru kinoaktieri
Zviedrijas aktieri
Kinoakadēmijas goda balvas ieguvēji
Stokholmas lēnē dzimušie